

**РЕПУБЛИКА СРБИЈА**

**ЈАВНИ ИЗВРШИТЕЉ КАТАРИНА СИМИЋ**

**Ваљево, Мишарска бр. 6**

**Пословни број. ИИВ 110/20**

**Дана: 01.03.2024. године**

Јавни извршитељ Катарина Симић, у извршном поступку извршног повериоцa **Eurobank Direktna akcionarsko društvo Beograd,** Београд - Стари Град, ул. Вука Караџића бр. 10, МБ 17171178, ПИБ 100002532, број рачуна 250-79550-70 који се води код банке Eurobank Direktna akcionarsko društvo Beograd, број рачуна 150-150001-21 који се води код банке Eurobank Direktna akcionarsko društvo Beograd, број рачуна 908-0000000025001-53 који се води код банке НАРОДНА БАНКА СРБИЈЕ, број рачуна 908-0000000015001-80 који се води код банке НАРОДНА БАНКА СРБИЈЕ, чији је пуномоћник адв. Др Немања Алексић, Нови Сад, Грчкошколска 1, против извршног дужника **Зоран Милић,** Ваљево, ул. Марка Краљевића 8, ЈМБГ 1203960770023, ради намирења потраживања, донео је дана 01.03.2024.

# ЗАКЉУЧАК

Oглашава се **ПРВА ЈАВНА ПРОДАЈА,** путем усменог и јавног надметања, пописаних покретних ствари извршног дужника на Записнику о попису и процени покретних ствари посл. бр. ИИВ 110/20 од 16.01.2024. године и то:

1. **КЛИМА „VOX” модел IVA5-12JR серијски број 5122686200501**, са пописном маркицом јавног извршитеља број 366- процењене вредности 15.000,00 динара, а почетна цена чини 60% од процењене вредности и износи **9.000,00 динара,**
2. **ОРМАР ИВЕРИЦА ДВОКРИЛНИ ДВА ДЕЛА**, са пописном маркицом јавног извршитеља 367- процењене вредности 10.000,00 динара, а почетна цена чини 60% од процењене вредности и износи **6.000,00 динара,**
3. **ТЕЛЕВИЗОР „FOX“, дијагонала 520 цм,** са пописном маркицом јавног извршитеља 368- процењене вредности 7.000,00 динара, а почетна цена чини 60% од процењене вредности и износи **4.200,00 динара,**

Јавна продаја одржаће се дана 01.04.2024. године са почетком у 12:00 часова на адреси канцеларије јавног извршитеља Катарине Симић, у Ваљеву, ул. Мишарска бр. 6, те се овим Закључком позивате на продају.

Заинтересовани купци су обавезни најкасније до дана 01.04.2024. године да уплате на име јемства **10% од процењене вредности ствари** за коју ће се надметати на јавној продаји, на депозитни рачун јавног извршитеља Катарине Симић бр. **205-272931-72** код Комерцијалне банке а.д. Београд, са напоменом „јемство за учествовање на јавном надметању у предмету посл. бр. ИИВ 110/20” и да јавном извршитељу доставе доказ о уплаћеном јемству, а лица која претходно нису положила јемство не могу учествовати на јавном надметању.

У случају да на јавној продаји учествује више лица са уплаћеним јемством, а јавни извршитељ додели предметну покретну ствар најповољнијем понуђачу, јемство другог и трећег понуђача се задржава до уплате укупног износа купопродајне цене од стране најповољнијег понуђача у року од 15 (петнаест) дана.

Купац коме се додели покретна ствар је да положи цену, по којој се иста прода у року од 15 (петнаест) дана, од дана закључења јавне продаје на којој је купцу додељена покретна ствар. Порези и таксе које се плаћају услед преноса права својине на предметној покретној ствари падају на терет купца.

Ако најповољнији понудилац с јавног надметања не плати понуђену цену у датом року, јавни извршитељ ће закључком огласити да је продаја без дејства према њему и покретну ствар ће доделити другом по реду најповољнијем понудиоцу, који ће имати исти рок за плаћање понуђене цене као у овом закључку, и тако редом док се не исцрпе сви понудиоци са списка из закључка о додељивању покретне ствари.

Овај закључак објавиће се на огласној табли и електронској огласној табли Основног суда у Ваљеву. Извршни поверилац има право закључак објавити у средствима јавног обавештења о свом трошку, као и да о закључку обавести посреднике у продаји.

Заинтересована лица могу видети покретне ствари које су предмет продаје у општини Ваљево, Марка Краљевића 8, код извршног дужника Зорана Милића, а што је исти под претњом законских последица у обавези дозволити.

|  |  |  |
| --- | --- | --- |
| **ПОУКА О ПРАВНОМ ЛЕКУ:**  Против овог закључка није дозвољен правни лек. |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_\_\_\_\_\_  Катарина Симић |